MP-443 Grach

KinnigBroDoarePistolenn damaotomatek, daou-oberMont en-droTennata dre argil berrMunision9 × 19 mm Parabellum, stumm rusian 7N21ProduerienUzin Mekanikerezh Ijevsk (2003-2013)Kalachnikov (abaoe 2013)Mare implijAbaoe 2003 (arme Rusia)Meneger GRAU6P35Perzhioù teknikelMas (hep kartouchenn)0,950 kgHirder198 mmHirder ar c'hanol112,5 mmHed-tenn efedus50 mTizh mont e-maez ar boledoù450 m/sLusk-tennañ40-45 tenn/mnEndalc'hKarger fiñv 17 kartouchenn (a-raok 2004) pe 18 kartouchennLezennRummad e Bro-C'hallB
An MP-443 Grach (rusianeg : MП-443 Грач), anvet ivez PYa (ПЯ, berradur Пистолет Ярыгина, pistolet Yarigina, diwar anv e grouer), zo ur bistolenn damaotomatek daou-ober, e servij e arme Rusia abaoe 2003. Produet e vez gant an embregerezh Kalachnikov hiziv an deiz. 

 Istor ha desrkivadur 
E 1993 e c'houlennas an arme rusian kaout un arm-dorn nevez e plas ar Makarov. Fellout a rae dezhe e c'hallje an arm bezañ kambret e 9 mm Makarov, 9 mm Parabellum ha 7,62 mm Tokarev POPENKER Maxim, Yarygin PYa/Grach, Modern Firearms (lennet d'an 01/11/2025). Vladimir Aleksandrovich Yarigin, a laboure e Uzin Mekanikerezh Ijevsk (hiziv ar strollad Kalachnikov), a ginnigas ur bistolenn diazezet war gwikefre ar Browning Hi-Power dre argil berr ar c'hanol, gant un endalc'h uhel (17 kartouchenn da gentañ) SOF Eric, MP-443 Grach: An Overview of Russia’s Military Standard Sidearm, Combat Operators, 23/02/2023 (lennet d'ar 01/11/2025). 
kleiz|thumb|200x200px|Ur bistolenn PYa divontet.
Grach ("frav du") e voe lesanvet e-pad an amprouennoù gant an arme, a zibabas e dibenn ar bloavezhioù 1990 implijout kartouchennoù 9 mm Parabellum hepken a-benn ar fin, er standard rusian 7N21, da lavaret gant ur gargad poultr kreñvoc'h a-benn gellet toullañ dilhad enepboled PYa Yarygin pistol, war lec'hienn an embregerezh Kalachnikov (lennet d'an 01/11/2025). Dibabet e voe e 2003 en ur mod ofisiel gant an arme. Adalek 2004 e voe pourveziet gant ur c'harger 18 tenn. 

 Stummoù 
Ur stumm anvet PP-446 Viking zo bet savet evit an ezporzhiañ. Damheñvel eo met n'hall ket tennañ ar c'hartouchennoù 7N21. Gwerzhet eo bet da vroioù all evel Kazakstan. Ur stumm sivil anvet PP-446S a zo anezhañ, dezhañ ur c'harger 10 tenn hepken. Ar PP353 hag ar PP-472 zo stummoù nann-varvus graet evit tennañ boledoù kaoutchoug hepken. 

 Implij 
Skouerennoù kentañ an arm a vije bet etre daouarn un nebeud soudarded rusian da vare eil brezel Tchetchenia (1999-2000). Dasparzh ledan ar PP-446 a oa kroget e 2016 hepken da vat. Da vare brezel Ukraina goude 2023 eo bet merzet e oa an arm gant isofiserien hag ofiserien dreist-holl. Skouerennoù seziset a vez implijet gant soudarded Ukraina ivez The MP-443 Pistol In Ukraine, The Armourer's Bench, 24/04/2022 (lennet d'ar 01/11/2025).

 Er sevenadur 
An MP-443 a c'haller implijout en un nebeud c'hoarioù video evel reoù ar rummadoù Battlefield, Call of Duty ha World of Guns: Gun Disassembly Yarygin PYa, IMFDB (lennet d'an 01/11/2025).

 Daveennoù 

Rummad:Pistolennoù
Rummad:Armoù Rusia